Tisztelt Végzős Hallgatóink!

Tájékoztatjuk Önöket, hogy a 2021/2022. tanév 2. (tavaszi) félévében is a NEPTUN egységes tanulmányi rendszerben kerül sor a **szakdolgozat** elektronikus leadására, az Egyetem valamennyi hallgatója esetén.

**Amennyiben szakdolgozatát már egyszer feltöltötte a neptun felületére és leadta papír alapon is, nem kell még egyszer megtenni.**

A **feltöltésre** (a szakdolgozat esetében)

**2022. március 24. (csütörtök) 10:00 órától 2022. március 31. (csütörtök) 15:00-ig** van lehetőség.

**2022. március 31-én, 15:00-kor** a rendszer lezár. **Határidőn túli feltöltésre semmilyen módon nincs lehetőség, még dékáni méltányossági kérelemmel sem!**

A kellemetlenségek elkerülése érdekében határozottan kérjük Önöket, **hogy ne az utolsó pillanatra hagyják a feltöltést!**

A tanulmányi osztály munkatársai **2022. március 24-től munkaidőben (8:00-16:20)** tudnak segíteni az esetlegesen felmerülő problémák megoldásában. Azonban nem valószínű, hogy határidőben tudnak mindenkinek segíteni, ha március 31-én 14:45-kor több hallgató keresi őket egyszerre azonnali megoldást követelve.

A kötött szakdolgozatot a **Tanulmányi és vizsgaszabályzat** (TVSZ. 77. § (12)) **alapján a témavezető szaktanszékére kell leadni 1 példányban 2022. március 31. 15:00 óráig.**

**A határon túli képzések esetén, az adott településen lévő szakos ügyintézőnél kell, a megadott határidőig leadni a szakdolgozatot.**

A szakdolgozat, illetve a szakdolgozati portfólió formai követelményeire, elektronikus benyújtására és annak technikai feltételeinek leírására vonatkozó útmutató az alábbi linken érhető el: <https://btk.kre.hu/images/TO/2022/letoltheto/SZKI_Szakdolgozatok_formai-feltoltesi_kovetelmenyei_20220317_HA.pdf>

Továbbá az alábbi oldalon is megtekintheti: <https://btk.kre.hu/index.php/2015-10-20-12-12-54/tanulmanyi-osztaly/dolgozatok-szakdolgozat-szakdolgozati-portfolio-portfolio-zarodolgozat-formai-es-feltoltesi-neptunba-kovetelmenyei.html>

Amennyiben észrevételük, kérdésük merül fel, kérjük hogy tanulmányi ügyintézőjüket keressék: <https://btk.kre.hu/index.php/2015-10-20-12-12-54/tanulmanyi-osztaly/tanulmanyi-szakfelelosok-tanulmanyi-osztaly-ugyfelszolgalatanak-nyitvatartasa.html>

Üdvözlettel: KRE-BTK